Camariñas pretende acondicionar a escola de Xaviña para que funcione como un espazo sociocultural
Camariñas pretende acondicionar a escola de Xaviña para que funcione como un espazo sociocultural 29/11/2019
· O acordo para a desafección do inmoble debe ser aprobado no pleno de mañá.
O goberno local de Camariñas levará ao pleno deste venres, 29 de novembro, unha proposta para a desafección da escola de Xaviña co obxectivo de acondicionala posteriormente para que poida funcionar como un espazo sociocultural.
Por iso, o acordo que se leva a pleno inclúe a solicitude da pertinente autorización á Consellería de Educación para que renuncie á concesión do uso deste inmoble e poder realizar os traballos necesarios para transformalo nun centro sociocultural que poida albergar as actividades ou eventos que se leven a cabo na parroquia de Xaviña.